༈།།ཨ་ཧོ།འཆི་མེད་དགའ་བ་བཞི་ཡི་རོལ་རྩེད་ལ་མཁས་པས།།མི་རྟོག་ཡེ་ཤེས་སྩོལ་མཛད་ཡིད་འོང་གི་མཛེས་མ།།འགྲོ
ཀུན་བདེ་བ་མཆོག་གི་སྐལ་བཟང་ལ་འབོད་བཞིན།།ཐོལ་བྱུང་རྡོ་རྗེའི་གླུ་ཡི་རམ་བུ་ཞིག་རྟེན་དང་།།ཨ་ཧོ།གཞི་དབྱིངས་སྤྲོས་པ་ཀུན་དེངས་རང་རྩལ་གྱི་དབྱིངས་ན།།ལྷུན་གྲུབ
གདོད་མའི་རྒྱལ་བ་ཀུན་བཟང་དེ་དྲན་བྱུང་།།ཆོས་ཟད་བློ་འདས་དབྱིངས་ནས་གསོལ་བ་ཞིག་བདེ་བས་ན།།ཁྱབ་བདལ་བྱ་རྩོལ་བྲལ་བའི་བྱིན་ཆེན་དེ་ཕོབ་ཅིག།རང་བྱུང་འགགས་པ

མེད་པ་ཀུན་ཁྱབ་ཀྱི་ཞིང་ནས།།ཡེ་ཤེས་ལྷུན་རྫོགས་ལོངས་སྐུའི་བླ་མ་དེ་ཤར་བྱུང་།།ཀ་དག་ཀློང་ཆེན་ངང་ནས་གསོལ་བ་ཞིག་འདེབས་ན།།འོད་གསལ་བདེ་བ་ཆེན་པོའི་བྱིན་ཆེན་དེ་
ཕོས་ཅིག།གང་འདུལ་སྒྱུ་འཕྲུལ་རྣ་མ་འབྱམས་ཀླས་ཀྱི་ཀློང་ན།།དཀྱིལ་འཁོར་ཀུན་གཙོ་པདྨ་ཐོད་ཕྲེང་རྩལ་མཁྱེན་ནོ།།རིག་རྩལ་དབྱེར་མེད་ངང་ནས་གསོལ་བ་ཞིག་འདེབས་ན།།
ལྷུན་གྲུབ་རིག་འཛིན་རྣམ་བཞིའི་བྱིན་ཆེན་དེ་ཕོབ་ཅིག།བདེ་ཆེན་རྡོ་རྗེའི་ཞིང་ཁམས་བཙུན་མོ་ཡི་ཀློང་ན།།ཧེ་རུ་ཀ་དཔལ་པདྨ་གར་དབང་རྩལ་མཁྱེན་ནོ།།རང་སྣང་གཞི་རྫོགས་
དབྱིངས་ནས་གསོལ་བ་ཞིག་འདེབས་ན།།སྤོས་བྲལ་ཚད་ཕེབས་ཆེན་པོས་བྱིན་ཆེན་དེ་ཕོ་བས་ཤོག།གང་ཤར་རོལ་པ་ཆེན་པོ་བདེ་ཆེན་གྱི་ཞིང་ན།།རྗེ་བཙུན་བླ་མ་རྡོ་རྗེ་གཟི་བརྗིད་རྩལ་
མཁྱེན་ནོ།།རང་བྱུང་སྒྲོན་མེའི་སྲུབ་ནས་གསོལ་བ་ཞིག་འདེབས་ན།།སྣང་བཞིའི་ཡེ་ཤེས་རྫོགས་པའི་བྱིན་ཆེན་དེ་ཕོབས་ཤིག།རྔ་ཡབ་རིག་འཛིན་མཁའ་འགྲོའི་ཚོགས་གྲལ་གྱི་དབུས།།
ན།།བདེ་ཆེན་ལྷ་མོ་ཡེ་ཤེས་མཚོ་རྒྱལ་དེ་དྲན་བྱུང་།།འཕོ་མེད་དགའ་བཞིའི་གླུ་ཡིས་གསོལ་བ་ཞིག་འདེབས་ན།།འཆི་མེད་འཇའ་ལུས་རྡོ་རྗེའི་དབང་ཆེན་ཞིག་བསྐུར་ཅིག།མཉམ།།

ཡངས་ལྷུན་གྲུབ་ཁྱལ་བརྡལ་སྟོང་ཆེན་གྱི་ཞིང་ན།།རྡོ་རྗེའི་མཆེད་ལྷམ་རིག་འཛིན་ཕོ་མོ་རྣམས་དྲན་བྱུང་།།མཉམ་ཡངས་ཀུན་བཟང་ཀློང་ནས་གསོལ་བ་ཞིག་འདེབས་
ན།།སྨིན་གྲོལ་ཕྲིན་ལས་ཟབ་མོའི་སྒོ་ཆེན་དེ་ཕྱེས་དང་།།རྩ་རླུང་སྣང་སྟོང་དག་པ་རབ་འབྱམས་ཀྱི་ཀློང་ན།།ཕག་མེད་རྡོ་རྗེའི་དཀྱིལ་འཁོར་ལྷ་ཚོགས་དེ་གསལ་བྱུང་།།འཕོ་
མེད་བདེ་ཆེན་ཐིག་ལེའི་ཚོགས་འཁོར་གྱིས་མཆོད་ན།།མི་གཡོ་གསང་བ་མཆོག་གི་དངོས་གྲུབ་ཞིག་ཞུའོ།།གནས་ཡུལ་ཨོ་རྒྱན་དུར་ཁྲོད་རྡོ་རྗེ་ཡི་འདུ་བར།།རྟག་དགྱེས་
མམཁའ་འགྲོ་རི་རབ་སོ་གཉིས་ཀྱི་རྡུལ་མཉམ།།འདོད་ཡོན་རྨད་དུ་བྱུང་བའི་ཡོངས་སྤྱོད་ཀྱིས་མཆོད་ན།།ཅིར་སྣང་ཡེ་ཤེས་འཆང་སྒོའི་རྟེན་འབྲེལ་ཞིག་བསྒྲིག་དང་།།གཏུམ་དྲག།
རྡོ་རྗེའི་མེ་ནི་རབ་འཇིགས་ཏུ་འཁྲུགས་ཀློང་།།དམ་ཅན་བཀའ་ཡི་བྱར་བསྟན་སྐྱོང་གི་དཔུང་རྣམས།།དུག་གསུམ་བསྒྲལ་པའི་ཛ་གད་དམར་ཆེན་གྱིས་བརྡན་ནོ།།གཉིས་སྣང་སྐྱེ་
བབ་མེད་པའི་མཁའ་དབྱིངས་སུ་སོད་ཅིག།ཨ་ཧོ།རང་སྣང་མ་འགག་ལྷུན་གྲུབ་འཇའ་ཟེར་གྱི་ཐཱ་གུར།།རིག་འཛིན་མཁའ་འགྲོའི་སྤྲིན་མཛེས་མེ་ཏོག་གི་དགའ་ཆར།།ལྷང་

ལྷང་སྙན་པའི་སྒྲ་འཁྲོལ་དྲི་ཞིམ་གྱི་རླུང་ལྡན།།རང་བྱུང་པདྨ་འོད་དེ་ཕ་གི་རང་ཡིན་པ།།དེ་ན་བཞུགས་པའི་རྗེ་བཙུན་པ་དེ་ཆེན་གྱི་རྒྱལ་པོ།།ཟིན་ཆེན་མཚེ་སྐྱེས་རྡོ་རྗེ་སླར་ཡང་དེ་དྲན་
བྱུང་ང།།དད་མོས་གདུང་བའི་དབྱངས་ཀྱིས་གསོལ་བ་ཞིག་འདེབས་སོ།།པ་དུ་འབྲལ་མེད་པའི་ངང་ནས་བྱིན་གྱིས་རང་རློབས་ཤིག།ཀྱེ་མ་ཐུགས་རྗེས་གཟིགས་ཤིག་རྡོ་རྗེ་ཡི་ཐོད་
ཕྲེང་།།དུས་ངན་འདི་ལ་རེས་ཁྱེད་རང་ལས་མ་མཆིས།།གཞན་གྱིས་མ་བཅོལ་ཉིད་ཀྱི་ཐུགས་དམ་གྱིས་ཞལ་བཞེས།།དགོངས་པའི་ནུས་རྩལ་ཕྱུངས་པའི་དུས་ལ་རང་བབ་བོ།།
ཕྱི་ནང་གསང་བའི་འགལ་རྐྱེན་འཇིགས་ཚོགས་ཀུན་ཞི་ཞིང་།།ཕུན་ཚོགས་སྐལ་པ་བཟང་པོའི་དགའ་སྟོན་ཞིག་སྤེལ་དང་།།ཁམས་གསུམ་འཁོར་མཚོར་བྱིངས་པའི་མགོན་མེད་ཀྱི་
ཕ་མ།།ཀ་དག་ཆོས་དབྱིངས་ལྟ་བའི་རྩེ་རྒྱལ་དུ་ཁྲིད་ཅིག།།ཡོངས་ལ་སྨན་པ་སྦྱིན་མཁས་བསྟན་འཛིན་གྱི་སྐྱེས་བུ།།སྐུ་ཚེ་འགྲོ་དོན་མཐར་ཕྱིན་རྟེན་འབྲེལ་ཞིག་མཛོད་དང་།།
བླ་མེད་གསང་ཆེན་ཐེག་མཆོག་ཉི་གཞོན་གྱི་དཀྱིལ་འཁོར།།འགྲིབ་མེད་རྟག་པ་དམ་པའི་ཕྱག་རྒྱ་དེས་ཐོབ་ཅིག།ཨ་ལ་ལ་ཧོ་རྡོ་རྗེའི་རིག་འཛིན་གྱི་རྣལ་འབྱོར།།ལྷན་སྐྱེས་མཛེས།

མ་དང་བཅས་བརྟུལ་ཞུགས་ཀྱི་སྤྱོད་པས།།སྐལ་པར་མཚམས་པའི་རོལ་གར་སྣ་ཚོགས་སུ་བསྒྱུར་ནས།།བདེ་ཆེན་པབླདྲ་པའི་དཀྱིལ་འཁོར་གྱི་འཁོར་ལོ།།ཁྱེད་དང་
སྐལ་པ་མཉམ་པའི་དགོངས་ཀློང་དུ་གྲོལ་ཏེ།།རིག་འཛིན་འདུས་པ་མཆོག་གི་ཚོགས་འཁོར་ལ་རོལ་པའི།།བད་མཆོག་སྒྱུ་འཕྲུལ་དྲ་བའི་བཀྲ་ཤིས་དེ་ཞུའོ།།།།དེ་སྐད་ཅེས་རིག་འཛིན།།
གྱི་བཙུན་པ་མཁའ་ཁྱབ་བདེ་བའི་རྡོ་རྗེས་གསོལ་བ་གང་ཤར་བཏབ་པའོ།།།།